**ПРАВЉЕЊЕ МОДЕЛА АТОМА И РАСПОРЕЂИВАЊЕ ЕЛЕКТРОНА ПО ЕНЕРГЕТСКИМ НИВОИМА –ВЕЖБА**

Сви појмови који се обрађују у оквиру грађе атома су појмови из субмикросвета и као такви су недоступни чулима. Зато смо при обради ових појмова истицали:

* својства честица које граде атом (наелектрисање, маса и њихов распоред у атому),
* однос величине атома и језгра,
* однос масе атома и језгра.

На часу вежбе: „Прављење модела атома и распоређивање електрона по енергетским нивоима“, ученици су применили стечена знања за израду конкретних модела атома. Циљ вежбе је био да ученици разумеју сложеност грађе атома, развијање логичког и апстрактног мишљења, што је у потпуности остварено.

  